Diari Oficial de la Generalitat Valenciana


Sumari del DOGV 6880, del 11-10-2012 (2012/9313)

RESOLUCIÓ de 30 d'agost de 2012, de la Conselleria de Presidència, per la qual s'adapten a la Llei 57/2003 llocs de l'Ajuntament de Gandia reservats a funcionaris amb habilitació de caràcter estatal.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6880

Data del DOGV
:   11-10-2012

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2012/9313


Data del document
:   30-08-2012

Organisme emissor
:   Conselleria de Presidència

Tipus de document
:   Resolució

Descriptors 

:   * Gandia
    * concurs administratiu

RESOLUCIÓ de 30 d'agost de 2012, de la Conselleria de Presidència, per la qual s'adapten a la Llei 57/2003 llocs de l'Ajuntament de Gandia reservats a funcionaris amb habilitació de caràcter estatal. [2012/9313]  
Per la Llei 5/2010, de 28 de maig, de la Generalitat, es va establir l'aplicació al municipi de Gandia del règim d'organització dels municipis de gran població.  
En conseqüència, la Junta de Govern de la ciutat de Gandia, en sessions realitzades els dies 14 de maig i 9 de juliol de 2012, va adoptar els acords de modificació de la relació de llocs de treball en què s'inclouen les modificacions orgàniques que hi ha hagut després de l'adaptació dels llocs reservats a habilitats estatals al que disposa el títol X de la Llei 57/2003, de 16 de desembre, de Mesures per a la Modernització del Govern Local, sobre el règim d'organització dels municipis de gran població.   
Els acords de modificació de la relació de llocs de treball van ser publicats en els BOP núm. 124, de 25 de maig de 2012, i núm. 177, de 26 de juliol de 2012.  
En virtut d'allò que han disposat els dits acords, se sol·licita d'esta Conselleria de Presidència:  
- La creació del lloc de titular de l'òrgan de Suport a la Junta de Govern local, reservat a funcionaris amb habilitació de caràcter estatal, subescala secretaria categoria superior  
- La modificació de la denominació i funcions del lloc de cap de Servici d'Activitats Empresarials Municipals que passa a denominar-se cap de comptabilitat municipal i d'activitats empresarials municipals.  
  
Així mateix s'acorda establir la lliure designació com a forma de provisió d'ambdós llocs.  
De conformitat amb el que disposa la disposició transitòria sèptima de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la disposició addicional segona del mateix Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'Administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
  
En virtut d'això, i fent ús de les competències atribuïdes en l'article 164.1 de la Llei 8/2010, de 23 de juny; i els articles 2.2 a) i e), 4.1 i 6.2 del Decret 159/97, de 29 d'abril, del Govern Valencià, pel qual s'aprova el Reglament regulador de les competències de la Generalitat relatives als funcionaris d'Administració local amb habilitació de caràcter nacional, resolc:  
I. Crear i classificar en classe primera el lloc de titular de l'òrgan de Suport a la Junta de Govern local i classificar-lo per a la seua provisió pel sistema de lliure designació entre funcionaris amb habilitació de caràcter estatal pertanyents a la subescala de secretaria, categoria superior.   
II. Amortitzar el lloc de col·laboració de cap del Servici d'Activitats Empresarials Municipals de l'Ajuntament de Gandia, de conformitat amb l'acord adoptat per la junta de govern de la dita corporació en sessió que va tindre lloc el dia 14 de maig de 2012, i la normativa aplicable sobre provisió de llocs de treball reservats a funcionaris amb habilitació de caràcter estatal.  
III. Classificar en classe segona el lloc de col·laboració de cap de Comptabilitat Municipal i d'Activitats Empresarials i així mateix classificar-lo per a la seua provisió per mitjà del sistema de lliure designació entre funcionaris amb habilitació de caràcter estatal pertanyents a la subescala d'intervenció-tresoreria, categoria d'entrada.  
Contra esta resolució, que posa fi a la via administrativa, de conformitat amb el que establix l'article 109 c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament un recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats a partir de l'endemà al de la seua publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar de l'endemà de la seua publicació en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que l'interessat siga una Administració pública no es pot interposar un recurs en via administrativa, sense perjuí del que disposa l'article 44 de la Llei 29/1998, de 13 de juliol, i haurà de requerir prèviament perquè s'anul·le o revoque el present acte, en el termini de dos mesos comptats des de l'endemà de la seua publicació en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis amb vista a la seua fermesa, al no ser substitutiu del règim de recursos en via administrativa.   
Tot això sense perjuí que els interessats puguen exercir qualsevol altra via que consideren oportuna.  
  
València, 30 d'agost de 2012.- El conseller de Presidència: José Ciscar Bolufer.